# metadata.dc.description.abstract[].value
La filosofia està de moda. D'una banda per la sèrie Merlí. D'una altra, per un dels aspectes nefastos de la reforma educativa de l'exministre Wert, que n'ha eliminat l'obligatorietat a segon de batxillerat. Per sort, a Catalunya ha quedat blindada, una aposta clara per potenciar el pensament crític i l'argumentació lògica i raonada, uns aspectes bàsics per bastir societats lliures i coresponsables. Pot semblar que la filosofia és cosa d'adults, i per tant que cal començar-la a treballar durant l'adolescència. Doncs bé, segons un estudi publicat a Science, els aspectes bàsics de la recerca filosòfica, com el raonament i la lògica que permeten inferir dades i fer proposicions, són consubstancials a l'espècie humana, i es manifesten de manera instintiva en els infants fins i tot abans que comencin a parlar.

# metadata.dc.source[].value
Divulgació i Premsa (Genètica, Microbiologia i Estadística)